User talk:Yemane Abadi

. ▒▒▓▓██ ተራራውም ወያኔ ነው. ▒▒▓▓██ ስለ ኢትዮጵያ ልማት የመሰከረ፣ ስለ ለዉጡ የተናገረ ሁሉ ለኢትዮጵያ ክፉ በሚመኙላት ግለሰቦች ወያኔ ነዉ። ለኢትዮጵያ ሕዝብ የሚጠቅም ኢንቨስትመንት ከሞከርክ ወያኔ ትባላለህ፡፡ ለአገር በጎ ማሰብና መሥስራት የሚያሰጠዉ ስም ወያኔ የሚል ከሆነ ወያኔ መሆን የማይፈልግ ያለ አይመስለኝም። ለዚህ ነዉ መሰለኝ ነባር ታጋይ አቶ በረከት ሁላችንም ወያኔዎች ነን አሉ የሚል ወሬ ሚዲያን ያጥለቀለቀዉ የነበረዉ። ወያኔ ከተባሉ የተወሰኑትን እስቲ እንመልከት። ሸክ አላሙዲ ልማታዊ መንግሥት በፈጠረላቸዉ ዕድል በመጠቀም ለአገር ልማት አስተዋጽኦ በማድረግ ላይ በመሆናቸዉ ወያኔ ተባሉ። ኃይለ ገ/ስላሴ በተለያዩ አገሮች በተደረጉ የሩጫ ወድድሮች በማሸነፍ የሰበሰበዉን ዶላር በአገሬ ኢንቨስት አድርጌ ለራሴም ለሕዝቤም ጥቅም አዉላለሁ በማለቱ ወያኔ ተባለ። የአለም ቁጥር አንድ ሐብታሙ ቢል ጌት ወደ ኢትዮጰያ በመጡበት ወቅት ባዩት ለዉጥ ተደንቀዉ በሰጡት አስተያየት ወያኔ ተባሉ። የአለም እዉቁ ኢኮኖሚስት ጆሰፍ ስትግኒዝ ስለኢትዮጵያ ዉጤታማ ኢኮኖሚ ፓሊሲ ስለመሰከሩ ወያኔ ተባሉ። ፕሬዝዳንት ባራክ አባማ በኢትዮጵያ እየተመዘገበ ያለዉን ልማትና ለዉጥ አይተዉ በመደመማቸዉ ወያኔ ተባሉ። በነገራችን ላይ ባራክ ወደ አገራችን እንዳይመጡ ይደረግ የነበረዉ ዘመቻ ለምን እንደነበር በደንብ ተከሰተልኝ። በዉሸት ሪፖርት ስያምታቱና ገቢ ስሰበስቡ የቆዩት ግለሰቦችና ቡድኖች ፕሬዝዳንቱ እዉነታዉን ካዩት የአቋም ለዉጥ እንዳያደርጉት በሚል የተጨነቁ ይመስላሉ። የፈሩት አልቀረም የኢትዮጵያ መንግሥት በዴሞክራሲያዊ መንገድ የተመረጠ መሆኑን አፋቸዉን ሞልተዉ መሰከረሩ፡፡ ባለፉት ሁለትና ሦስት ቀናት ደግሞ ዜ ኢኮኖምስት የተባለ ጋዜጣ ወያኔ ሆነ እየተባለ ነዉ። ይህ ሚዲያ ስለ ኢትጵያ በርካታ ትችቶችንም ጭምር ሲያቀርብ የነበረ ነበር። አሁን ደግሞ የኢትዮጵያ ኢኮኖሚ ፖሊሲ ዉጤታማነትን እየመከረ ይገኛል። ይባስ ብሎ የአለም አቀፉ ማህበረሰብ ከኢትዮጰያ ዉጤታማ ኢኮኖሚ ፖሊሲ ትምህርት ኢንድቀስም አንድ ታላቅ አለም አቀፋዊ ጉባኤን በኢትዮጵያ እንደሚያካሂድ በቅርቡ ይፋ አድርጓል። ጥናታዊ ጽሑፋቸዉን ከሚያቀርቡ መሪዎችና ምሁራን መካከል የኤፌድሪ ጠቅላይ ሚኒስትርን ጨምሮ ከአራት በላይ አቅራቢዎች ከኢትዮጰያ ኢትዮጵያዊያን ናቸዉ። እንደ እኔ ከሆነ ለአገር በጎ ማሰብና መልካም ሥራ መሥራት ወያኔ መሆን ከሆነ ሁላችንም ወያኔዎች መሆን አለብን! በቃ ወያኔ ነኝ!